CELEX: 32003D0121
Language: et
Date: 2003-02-11 00:00:00
Title: Komisjoni otsus, 11. veebruar 2003, millega kehtestatakse tolmuimejatele ühenduse ökomärgise andmise ökoloogilised kriteeriumid (teatavaks tehtud numbri K(2003) 114 all)EMPs kohaldatav tekst.

Tähtis õiguslik teade

|

32003D0121

Komisjoni otsus, 11. veebruar 2003, millega kehtestatakse tolmuimejatele ühenduse ökomärgise andmise ökoloogilised kriteeriumid (teatavaks tehtud numbri K(2003) 114 all)EMPs kohaldatav tekst.  

Euroopa Liidu Teataja L 047 , 21/02/2003 Lk 0056 - 0060 CS.ES Peatükk 15 Köide 07 Lk 382  - 386 ET.ES Peatükk 15 Köide 07 Lk 382  - 386 HU.ES Peatükk 15 Köide 07 Lk 382  - 386 LT.ES Peatükk 15 Köide 07 Lk 382  - 386 LV.ES Peatükk 15 Köide 07 Lk 382  - 386 MT.ES Peatükk 15 Köide 07 Lk 382  - 386 PL.ES Peatükk 15 Köide 07 Lk 382  - 386 SK.ES Peatükk 15 Köide 07 Lk 382  - 386 SL.ES Peatükk 15 Köide 07 Lk 382  - 386

		Komisjoni otsus,11. veebruar 2003,millega kehtestatakse tolmuimejatele ühenduse ökomärgise andmise ökoloogilised kriteeriumid(teatavaks tehtud numbri K(2003) 114 all)(EMPs kohaldatav tekst)(2003/121/EÜ)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse Euroopa Parlamendi ja nõukogu 17. juuli 2000. aasta määrust (EÜ) nr 1980/2000 ühenduse muudetud ökomärgise andmise süsteemi kohta, [1] eriti selle artikli 6 lõike 1 teist lõiku,ning arvestades järgmist:(1) Määruse (EÜ) nr 1980/2000 järgi võib ühenduse ökomärgise anda tootele, mille omadused võimaldavad sellel märkimisväärselt mõjutada kõige tähtsamate keskkonnaaspektide parandamist.(2) Määruses (EÜ) nr 1980/2000 on sätestatud, et ökomärgise andmise eritingimused kehtestatakse tooterühmade kaupa.(3) Käesolevas otsuses ettenähtud meetmed põhinevad määruse (EÜ) nr 1980/2000 artikli 13 alusel moodustatud Euroopa Liidu Ökomärgise Komisjoni poolt väljatöötatud kriteeriumide eelnõul.(4) Käesolevas otsuses ettenähtud meetmed on kooskõlas määruse (EÜ) nr 1980/2000 artikli 17 alusel loodud komitee arvamusega,ON VASTU VÕTNUD KÄESOLEVA OTSUSE:Artikkel 1Et tolmuimejale võiks määruse (EÜ) nr 1980/2000 alusel anda ühenduse ökomärgise, peab tolmuimeja kuuluma käesoleva otsuse artiklis 2 määratletud tooterühma ja vastama otsuse lisas kindlaksmääratud kriteeriumidele.Artikkel 2Tooterühma "tolmuimejad" kuuluvad kõik autonoomsed tolmuimejad, nagu silindrilise ja püstkerega tolmuimejad, millega saab ühe töötsükli jooksul imeda tolmu vähemalt 10 m2 pinnalt.Sellesse tooterühma ei kuulu toitejuhtmeta ehk akutolmuimejad ja tsentraaltolmuimemissüsteemid.Artikkel 3Haldusotstarbel omistatakse tolmuimejatele kood "23".Artikkel 4Käesolevat otsust kohaldatakse alates 1. aprillist 2003 kuni 31. märtsini 2007. Kui 31. märtsiks 2007 ei ole vastu võetud muudetud kriteeriume, kohaldatakse käesolevat otsust 31. märtsini 2008.Artikkel 5Käesolev otsus on adresseeritud liikmesriikidele.Brüssel, 11. veebruar 2003Komisjoni nimelkomisjoni liigeMargot Wallström[1] EÜT L 237, 21.9.2000, lk 1.--------------------------------------------------LISARAAMTINGIMUSEDKriteeriumidega taotletav eesmärkKriteeriumide eesmärgiks on eelkõige aidata kaasa:- energia kasutamisega seotud keskkonnakahju ja ohtude (globaalne soojenemine, hapestumine, taastumatute loodusvarade ammendamine) vähendamisele, piirates energia tarbimist,- loodusressursside kasutamisega seotud keskkonnakahju vähendamisele, soodustades tolmuimeja (edaspidi "toote") vastupidavust, ringlusse võtmist ja hooldamist,- ohtlike ainete kasutamisega seotud keskkonnakahjude ja ohtude vähendamisele, vähendades nende ainete kasutamist.Kriteeriumid õhutavad järgima häid tavasid (keskkonna seisukohalt optimaalset kasutust) ning suurendavad tarbijate keskkonnateadlikkust. Lisaks hõlbustab plastosade märgistamine ringlussevõtmist.Kriteeriumid on kindlaks määratud nii, et ökomärgise andmisel eelistatakse neid tolmuimejaid, mille tootmise mõju keskkonnale on väike.Hindamis- ja kontrollinõudedÜksikasjalikud hindamis- ja kontrollinõuded on ära näidatud vastava kriteeriumi juures.Vajaduse korral võib kasutada ka muid katsemeetodeid kui need, mis on esitatud iga kriteeriumi puhul, kui nende samaväärsust on kinnitanud taotlust hindav pädev asutus.Kui võimalik, peaksid katseid tegema vastavalt akrediteeritud laboratooriumid või laboratooriumid, mis vastavad ISO standardis EN 17025 sätestatud nõuetele ning on pädevad tegema asjakohaseid katseid.Kui taotleja peab kriteeriumide täidetuse tõestuseks esitama tema taotlust läbivaatavale pädevale asutusele deklaratsioone, dokumente, analüüse, katseprotokolle või muid dokumentaalseid tõendeid, siis eeldatakse, et need võivad vastavalt asjaoludele pärineda taotlejalt ja/või tema tarnija(te)lt ja/või selle/nende allhankija(te)lt jne.Vajaduse korral võib pädev asutus nõuda tõendavaid dokumente ja teha sõltumatuid kontrolle.Pädevatele asutustele soovitatakse taotluste hindamisel ja kriteeriumidele vastavuse kontrollimisel arvestada selliste tunnustatud keskkonnajuhtimissüsteemide nagu EMAS ja ISO 14001 rakendamist (märkus: nende juhtimissüsteemide rakendamist ei nõuta).KRITEERIUMID1. Energiatarve ja tolmueemalduse tõhususa) Pärast viit harjatõmmet Wiltoni vaibal peab tolmueemalduse tõhusus olema vähemalt 70 % ja tarbitud energia alla 345 Wh.b) Pärast ühte tõmmet EN 60312 punktis 5.2 kindlaksmääratud kõval põrandakattel peab tolmueemalduse tõhusus olema vähemalt 98 % ja tarbitud energia alla 69 Wh.Hindamis- ja kontrollinõuded: Eespool mainitud kriteeriumide a ja b kohta esitab taotleja katseprotokollid, mis tõendavad, et tühja tolmukoti või tolmumahutiga (olenevalt asjaoludest) tehtud EN 60312 kohases katses vastab tolmueemalduse tõhusus eespool kindlaksmääratud nõuetele. Kõva põrandakate peab olema kas vähemalt 15 mm paksusest töötlemata mitmekihilisest männipuidust või laudadest.2. Vastupidavusa) Mootori tööiga peab olema vähemalt 550 tundi.Hindamis- ja kontrollinõuded: taotleja esitab meetodi IEC 312 (artikkel 19.1) või EN 60312 kohase katse protokolli.b) Elektrilise hariotsaku tööiga peab olema vähemalt 1000 trumlipööret.Hindamis- ja kontrollinõuded: taotleja esitab meetodi IEC 312 (artikkel 20.1) või EN 60312 kohase katse protokolli.c) Imivooliku tööiga peab olema vähemalt 40000 võnget.Hindamis- ja kontrollinõuded: taotleja esitab meetodi IEC 312 (artikkel 20.2) või EN 60312 kohase katse protokolli.d) Võrgulüliti mehaaniline ja elektriline talitlusvõime peab säilima vähemalt 2500 töötsükli jooksul.Hindamis- ja kontrollinõuded: taotleja esitab katseprotokolli, milles märgitakse kasutatud meetod. Katse tehakse otsakuga ühendamata tolmuimejaga.e) Taotleja esitab kaubagarantii, millega tagatakse, et tolmuimeja töötab vähemalt kaks aastat. Garantii kehtib alates tarbijale kättetoimetamise kuupäevast.Hindamis- ja kontrollinõuded: taotleja esitab tootele lisatud garantii koopia.f) Kõigi toote nõuetekohaseks tööks vajalike varuosade kättesaadavus peab olema tagatud vähemalt 10 aasta jooksul pärast tootmise lõpetamist.Hindamis- ja kontrollinõuded: taotleja esitab asjakohase deklaratsiooni ja vajalikud tõendavad dokumendid.3. Ringlussevõetavus, tagasivõtmine ja ringlussevõtminea) Valmistaja kontrollib toote demonteerimist ja esitab demonteerimisaruande, mis tehakse taotluse korral kättesaadavaks kolmandatele isikutele.Hindamis- ja kontrollinõuded: taotleja esitab asjakohase deklaratsiooni ja demonteerimisaruande koopia.b) Elektriliste osade mehaanilised liited peavad hõlbustama demonteerimist ja ringlussevõtmist.Hindamis- ja kontrollinõuded: taotleja esitab asjakohase deklaratsiooni ja vajalikud tõendavad dokumendid, kaasa arvatud toote ning elektriliste osade mehaaniliste liidete projektid. Taotleja poolt esitatud eespool ettenähtud demonteerimisaruanne peab seda kinnitama.c) Metallosad peavad olema kergesti ligipääsetavad, et hõlbustada demonteerimist ja ringlussevõtmist.Hindamis- ja kontrollinõuded: taotleja esitab asjakohase deklaratsiooni ja vajalikud tõendavad dokumendid, mis näitavad toote konstruktsiooni ja metallosadele ligipääsetavust. Taotleja poolt esitatud eespool ettenähtud demonteerimisaruanne peab seda kinnitama.d) Tolmuimeja (kaasa arvatud elektriline hariotsak ja imivoolik) ei tohi sisaldada pliid, elavhõbedat, kaadmiumi, kuuevalentset kroomi, polübroomitud bifenüüle (PBB) ja/või polübroomitud bifenüüleetreid (PBDE), välja arvatud Euroopa Parlamendi ja nõukogu 27. jaanuari 2003. aasta direktiivi 2002/95/EÜ (teatavate ohtlike ainete kasutamise piiramise kohta elektri- ja elektroonikaseadmetes) [1] lisas ja selle hilisemates muudatustes lubatud juhud.Hindamis- ja kontrollinõuded: taotleja esitab asjakohase deklaratsiooni ja vajalikud tõendavad dokumendid, milles märgitakse võimalikud kasutatud leegiaeglustid. Kuni kõnesolevate ainete suurimate lubatud sisalduste kehtestamiseni eespool mainitud direktiivi kontekstis deklareerivad taotleja ja/või tema tarnija(d), et neid aineid ei ole tahtlikult lisatud tolmuimejasse või selle mõnda ossa.e) Plastosadel ei tohi olla metalldetaile, mida ei saa eemaldada.Hindamis- ja kontrollinõuded: taotleja esitab asjakohase deklaratsiooni ja vajalikud metalldetailide liitmisviise tõendavad dokumendid. Taotleja poolt esitatud eespool ettenähtud demonteerimisaruanne peab seda kinnitama.f) Plastosad massiga üle 25 grammi ei tohi sisaldada kloroparafiine, mille ahela pikkus on 10–13 C aatomit ja kloorisisaldus > 50 massiprotsenti (CAS 85535-84-8).Hindamis- ja kontrollinõuded: taotleja esitab asjakohase deklaratsiooni ja vajalikud tõendavad dokumendid, milles märgitakse võimalikud kasutatud leegiaeglustid.g) Plastosad massiga üle 25 grammi ei tohi sisaldada leegiaeglusteid või leegiaeglusteid sisaldavaid valmistisi, kui taotluse esitamise ajal on nende ainete puhul ette nähtud või võidakse ette näha üks järgmistest nõukogu 27. juuni 1967. aasta direktiivis 67/548/EMÜ (ohtlike ainete liigitamist, pakendamist ja märgistamist käsitlevate õigus- ja haldusnormide ühtlustamise kohta) [2] ja selle hilisemates muudatustes kindlaksmääratud hoiatusmärgetest: R45 (võib põhjustada vähki), R46 (võib põhjustada pärilikke geneetilisi kahjustusi), R50 (väga mürgine veeorganismidele), R51 (mürgine veeorganismidele), R52 (kahjulik veeorganismidele), R53 (võib pikaks ajaks reostada veekeskkonna), R60 (võib kahjustada sigivust) või R61 (võib kahjustada loodet).Hindamis- ja kontrollinõuded: taotleja ja/või tema tarnija esitab asjakohase deklaratsiooni ja tõendavad dokumendid, milles märgitakse võimalikud kasutatud leegiaeglustid, lisatakse ka nende ohutuskaardid.h) Plastosadel massiga üle 25 grammi peab olema kustumatu ISO 11469 kohane materjali identifitseeriv märgistus.Hindamis- ja kontrollinõuded: taotleja esitab asjakohase deklaratsiooni ja vajalikud tõendavad dokumendid.i) Valmistaja peab võimaldama toote ja vahetatavate osade, välja arvatud tolmukotid ja filtrid, tagasiandmise ringlussevõtmiseks. Tagasivõtmine peab olema tasuta, välja arvatud juhul, kui kohalikud ametiasutused on kehtestanud selle eest lõivu.Hindamis- ja kontrollinõuded: taotleja esitab asjakohase deklaratsiooni ja vajalikud tõendavad dokumendid.4. MüraDeklareeritud müratase (helivõimsus) märgitakse tootele ja see ei tohi ületada 76 dBA (võrdlustase 1 pikovatt).Hindamis- ja kontrollinõuded: taotleja esitab katse protokolli, mille puhul on kasutatud katsemeetodit EN 60704-2-1, kusjuures müratase deklareeritakse meetodi EN 60704-3 kohaselt. Taotleja esitab deklaratsiooni koostamise kohta koopia.5. Tolmuheidea) Tolmuheide (Q) peab olema alla 0,01 mg/m3.Hindamis- ja kontrollinõuded: taotleja esitab katseprotokolli, mille puhul on kasutatud katsemeetodit EN 60312.b) Tolmufiltrid peavad olema vahetatavad ja/või pestavad ning heledat värvi.Hindamis- ja kontrollinõuded: taotleja esitab deklaratsiooni sellele nõudele vastavuse kohta.6. Imiotsaku liikumistakistusImiotsaku liikumistakistus (R) peab olema alla 25 N.Hindamis- ja kontrollinõuded: taotleja esitab katseprotokolli, mille puhul on kasutatud katsemeetodit EN 60312.7. Kasutusjuhend ja teaveTootele lisatakse müümisel asjakohane kasutusjuhend, milles antakse nõu õige keskkonda arvestava kasutuse kohta, eelkõige esitatakse:a) Teave selle kohta, et täitunud tolmumahuti või tolmukoti tühjendamine võib energiatarvet tolmuimeja kasutamisel oluliselt vähendada (märkus: seda nõuet ei ole vaja täita, kui tootja saab näidata, et see ei ole nii).b) Soovitus tolmuimeja välja lülitada, kui teda tegelikult ei kasutata.c) Teave garantii ja varuosade kättesaadavuse kohta.d) Teave selle kohta, et toode on konstrueeritud nii, et seda saab nõuetekohaselt ringlusse võtta ja seda ei tuleks ära visata. Soovitus selle kohta, kuidas kasutaja võib toimida, et kasutada valmistaja poolt pakutavat tagastamisvõimalust ringlussevõtmiseks.e) Teave tootele lillemärgise (EÜ ökomärgise) andmise kohta, selle tähenduse lühiselgitus ja viide lisainformatsioonile veebilehe aadressil http://europa.eu.int/ecolabel.f) Teave hooldamisvõtete kohta, eelkõige tolmukottide ja filtrite vahetamise (tolmumahutite tühjendamise) kohta.g) Kui tavalise töö puhul ei ole selgesti näha, kas tolmukott või -mahuti on täis ja vajab vahetamist või tühjendamist, peab sellele osutama näidik.h) Andmed toote massi kohta.Hindamis- ja kontrollinõuded: taotleja esitab taotlust läbivaatavale pädevale asutusele deklaratsiooni selle kohta, et kõnesolevad nõuded on täidetud, ning kasutusjuhendi näidise koopia.8. Teave ökomärgiselÖkomärgise 2. lahtris esitatakse järgmine tekst:- tõhus tolmueemaldus, vähene tolmuheide, madal müratase,- vähene energiatarve,- pikk tööiga, hõlbustatud ringlussevõtt.Hindamis- ja kontrollinõuded: taotleja esitab taotlust läbivaatavale pädevale asutusele deklaratsiooni selle kohta, et kõnesolev nõue on täidetud, pakendil ja/või tootel esitatava ökomärgise koopia ning tootele lisatud dokumendid.[1] ELT L 37, 13.2.2003, lk 19.[2] EÜT 196, 16.8.1967, lk 1.--------------------------------------------------